Lancia

Lancia je talianska automobilka založená v roku 1906 v Turíne, pod názvom Lancia & C. Fabrica Automobili.

Jej zakladateľmi boli Vincenzo Lancia a Claudio Fogolin. Patrí medzi najstarších výrobcov automobilov vo svete. Je známa ako propagátor technických inovácií (napríklad ako prvá vyrábala vozidlá so samonosnou karosériou, má tiež veľmi dlhú históriu v rallye pretekoch. Od roku 1969 je súčasťou koncernu FIAT. Tak ako väčšina talianskych automobiliek vyrábala i Lancia nákladné a úžitkové vozidla, autobusy, trolejbusy a vozidla pre armádu a to až do roku 1975, od kedy táto časť výroby spadá pod firmu Iveco , ktorú taktiež vlastní FIAT. V dnešnej dobe Lancia vyrába len osobné automobily.

Lancia a prominenti 
Vozidlá slávnej a luxusnej talianskej značky boli veľmi populárne u celebrít ako Caruso, Greta Garbo, Gloria Swanson, Ernest Hemingway, Gary Cooper alebo Max Schmeling. Automobily tejto značky vlastnili tiež pretekári Tazio Nuvolari a Mike Hawthorn alebo výrobca lietadiel Anthony Fokker . V roku 1923 si Franz Kafka zapísal do svojho denníka dojmy z inzerátu na automobil Lancia. Viedenský architekt Adolf Loos v rovnakom roku navrhol vozidlo na báze automobilu Lancia. Erich Maria Remarque ušiel vo svojom vozidle Lancia Dilambda spoločne s Marlene Dietrichovú a jej dcérou z Nemecka do Francúzska a automobilu neskôr venoval aj poviedku.

Albert Speer vlastnil biele športové vozidlo Lancia,  rovnako ako podnikateľ a inžinier Robert Blohm, ktorému červená Lancia "splnila jeho životný sen". Bavorský princ Konštantín, ktorý svoje vozidlo Lancia Dilambda Cabriolet používal ešte po druhej svetovej vojne, o ňom vyhlásil, že: "je to auto môjho života"  Popularita medzi celebritami neutrpela ani v povojnovom období, kupé a kabriolety značky vlastnili a užívali Gregory Peck, Audrey Hepburnová, Jean-Paul Belmondo, Brigitte Bardotová či Marcello Mastroianni. Vlastnou tvorbou na báze vozidiel sa zaoberali aj karosári ako Elio Zagato a Battista Pininfarina či priemyselný dizajnér Raymond Loewy. Hoci Juan Manuel Fangio prevažne pretekal s vozidlom Mercedes-Benz, v roku 1956 zvíťazil s monopostom Lancia-Ferrari D50 aj súkromne používal automobil značky Lancia, čo aj sám stvárnil vo filme "Fangio".

Modely

Osobné automobily

1908-1945 

 Lancia Alfa 18 / 24HP (1908)
 Lancia Dialfa 18HP (1908)
 Lancia Beta 15 / 20HP (1909)
 Lancia Gamma 20HP (1910)
 Lancia Delta 25 / 30HP (1911)
 Lancia Eta 35 / 50HP (1912)
 Lancia Didelta 30HP (1912)
 Lancia Zeta 12HP (1912)
 Lancia Theta 35HP (1914)
 Lancia Kappa 35HP (1919)
 Lancia Dikappa (1921)
 Lancia Trikappa 40HP (1922)
 Lancia Lambda (1922)
 Lancia Dilambda (1929)
 Lancia Astura (1931) - meno podľa hradu Torre Astura
 Lancia Artena (1931-1940) - meno podľa obce Artena
 Lancia Augusta (1933-1937) - meno podľa Via Augusta
 Lancia Aprilia (1937-1938) - meno podľa mesta Aprilia
 Lancia Ardea (1939-1951) - meno podľa obce Ardea

Po roku 1945 

 Lancia Aurelia (1950-1958) - základ pre pretekárske vozidlá D20, D23, D24, D25 (1953) a vozidlo Formule 1 D50 (1954), meno podľa Via Aurelia
 Lancia Appia (1953-1959) - pomenovaná po Via Appia
 Lancia Flaminia (1957-1970) - pomenovaná po Via Flaminia
 Lancia Flavia (1960-1971) - pomenovaná po Via Flavia
 Lancia Fulvia (1963-1976) - pomenovaná po Via Fulvia
 Lancia Stratos HF (1974-1975) - legendárny závodné vozidlo, titul Majstra sveta v Rallye v období 1974-77
 Lancia 2000 (1971-1974)
 Lancia Beta (1972-1984)
 Lancia Beta Monte-Carlo (1974-1981) - základ pre Lancia Rally 037, Lancia LC1 a Lancia LC2
 Lancia Gamma (1976-1984)
 Lancia Delta (1979-1999) viacnásobný titul Rallye Majstra sveta (1986-1992)
 Lancia Prisma (1982-1989)
 Lancia A112 (1969-1986, najskôr do roku 1981 ako Autobianchi, potom predávaná s označením Lancia)
 Lancia Rally 037 (1982)
 Lancia Thema (1984-1994)
 Lancia Y10 (1985-1995)
 Lancia Y (1995-2003)
 Lancia Dedra (1989-1999)
 Lancia Kappa (1994-2000)
 Lancia Zeta (1994-2002)
 Lancia Lybra (1999-2006)
 Lancia Thesis (2002-2009)
 Lancia Musa (2004-2010)
 Lancia Phedra (2002-2010)
 Lancia Delta (2008-2014)
 Lancia Thema (2011-2014)

Súčasné modely 

 Lancia Ypsilon (2003)

Historické dodávky 

 Lancia Beta / Lancia Beta Diesel
 Lancia Jolly
 Lancia Superjolly

Historické nákladné automobily 

 Lancia Eta (osobné vozidlo s ložnou plochou)
 Lancia Jota (1915)
 Lancia Dijota (1915)
 Lancia Trijota (1921)
 Lancia Tetrajota (1921)
 Lancia Pentajota (1924)
 Lancia Esajota
 Lancia Eptajota (1927)
 Lancia Omicron
 Lancia Ro (1932)
 Lancia Ro-Ro (1935)
 Lancia 3Ro (1938)
 Lancia Esar (1941)
 Lancia E 290 (1941) jediný vyrobený elektrický nákladný automobil, po roku 1949 opäť prestavaný na pohon spaľovacím motorom
 Lancia 6Ro (1947)
 Lancia Esatau (1950-1968)
 Lancia Beta / Lancia Beta Diesel
 Lancia Esatau B (1955)
 Lancia Beta Diesel (1959) Lancia Beta 190, s kompresorom plneným dvojtaktným naftovým dvojvalcom
 Lancia Esadelta B (1959)
 Lancia Esadelta C (1969)
 Lancia Esagamma (1968)

historické autobusy 

 Lancia Trijota
 Lancia Tetrajota
 Lancia Omicron
 Lancia Ro
 Lancia Esatau
 Lancia Esagamma

Trolejbusy 

 Lancia Esatau V11

Historická vojenské vozidlá 

 Lancia IZ (1912), pancierovaný voz
 Lancia 3Ro (1939), nákladné auto
 Lancia Esar (1942), nákladné auto
 Lancia Linzu (Rys) (1942), pancierovaný - kópia vozidla Daimler Dingo MK I
 Lancia 6Ro (1948), nákladné auto
 Lancia CL51 (Z 20) (1954), transportér
 Lancia TL51 (Z 30) (1954), nákladné auto

Referencie

Iné projekty

Externé odkazy 
 Lancia International
 Lancia Deutschland
 Lancia Österreich
 Lancia Schweiz 

 
Talianske automobilky